stanford-oval/wikipedia huggingface dataset:
יהדות פיג'י

מיקומה של פיג'י במפת העולם
יהדות פיג'י היא ההתיישבות היהודית באיי פיג'י שמתועדת החל מהמאה ה-19. ביולי 2006 מנתה הקהילה כ-60 יהודים. בנוסף, חיים באיי פיג'י קרוב ל-300 אנשים ממוצא יהודי, בעיקר בעיר הבירה סובה. כיום ישנם שלושה בתי קברות בפיג'י, הכוללים כתובות יהודיות על המצבות, וממוקמים במומי (בית קברות פרטי), האי אובאלאו (לבוקה) וסובה (בית קברות ישן). הקברים מתוארכים לימי המתיישבים היהודים הראשונים מהמאה ה-19.
היסטוריה > המאה ה-19

כמעט כל היהודים באיי פיג'י חיים בעיר הבירה סובה. בשנת 1881 הנרי מארק, בן ה-20, היה היהודי הראשון שהתיישב בפיג'י. מארק היה במקור יליד אוסטרליה והוא הקים מפעל מסחרי נרחב ברחבי האזור. למרקס הצטרפו מאוחר יותר יהודים מהודו, המזרח התיכון ומיישובים אחרים באסיה.
אחד המתיישבים הראשונים היה סוחר בשם אלכסנדר שמריל באומן (שמו העברי אלכסנדר בן שמואל) שנולד ב-9 בינואר 1847 פרוסיה, ונפטר ב-1909 בסידני, ניו סאות' ויילס, אוסטרליה. באומן השתקע בלבוקה, בירת פיג'י לשעבר, והתחתן עם שרה אנט סולומון, בתם של פיליפ סולומון וקתרין כהן.
היסטוריה > המאה ה-21

עד להקמתה של האגודה היהודית בפיג'י בקרב האוכלוסייה היהודית הייתה רק פעילות מאורגנת מועטה. ונותרו חיי דת מוגבלים. שגרירות ישראל מקיימת מדי שנה סדר פסח, המאכלס 50 עד 60 אנשים. אוכל כשר מיובא מאוסטרליה. ב-6 במרץ 1985 התקיימה בסובה חגיגת פורים דתית ראשונה.
בין ישראל ופיג'י מתקיימים יחסים דיפלומטיים מלאים. במאי 2002, ראש ממשלת פיג'י דאז, ליסניה קראסה, בעצמה ממוצא יהודי חלקי, הסכימה עם שגרירת ישראל, רות כהנוף, כי על שתי המדינות לחזק את קשריהן למרות שהן כה רחוקות זו מזו מבחינה גאוגרפית. בעוד שיש שגרירות ישראל בפיג'י, שגריר ישראל בקנברה, אוסטרליה מייצג את האינטרסים הישראליים בפיג'י.
בפברואר 2020 נסע נשיא המדינה ראובן ריבלין לפיג'י לפגוש את ראש הממשלה וורקה ביינימרמה לדיונים בנושא שינויי אקלים, פיתוח בר קיימא, חקלאות חכמה, העצמת נשים ונוער. ובשנת 2022 הגיע נשיא פיג'י לפגישה בישראל עם הנשיא יצחק הרצוג.
הערות שוליים

1 2 3  יהדות פיג'י באתר הספרייה היהודית הווירטואלית (באנגלית)
↑  נישואים בפיג'י
↑  יהדות פיג'י, באתר יהודים היו כאן (באנגלית)
↑  יצחק הרצוג נפגש עם נשיא פיג'י ויליאם קטוניוורה
ג'סטיס וינסלו

ג'סטיס ג'ון וינסלו (באנגלית: Justise Jon Winslow; נולד ב-26 במרץ 1996) הוא כדורסלן אמריקאי המשחק בעמדת הסמול פורוורד, בקבוצת ויסקונסין הרד מליגת הפיתוח של ה-NBA.
קריירת תיכונים ומכללות

וינסלו נולד ביוסטון שבטקסס, בנם של רובין דייוויס וריקי וינסלו. אביו היה כדורסלן ששיחק בליגת ה-NBA ובקבוצות שונות באירופה. וינסלו החל לשחק כדורסל בכיתה ג' במועדון YMCA מקומי. הוא למד בתיכון הפרטי סיינט ג'ון שביוסטון. בשנתו הראשונה הוביל את קבוצת הכדורסל של בית הספר, בה שיחק יחד עם אחיו הגדול, לזכייה באליפות האזור לראשונה מאז 1979. במשחק הגמר קלע 43 נקודות ולקח 16 ריבאונדים. הוא זכה עם התיכון בשתי אליפויות נוספות בשנתו האחרונה בתיכון. הוא נבחר ב-2014 להשתתף במשחק מקדונלד'ס אול-אמריקן.
בעונת 2014/2015 שיחק בקבוצת הכדורסל של אוניברסיטת דיוק וזכה עמה באליפות טורניר ה-NCAA. הוא רשם בעונה זו 12.6 נקודות ו-6.5 ריבאונדים בממוצע למשחק.
קריירה ב-NBA > מיאמי היט

וינסלו נבחר במקום העשירי בדראפט ה-NBA 2015 על ידי מיאמי היט. את העונה סיים עם ממוצע של 6.4 נקודות ו-5.2 ריבאונדים למשחק ונבחר לחמישיית הרוקיז השנייה של העונה ב-NBA. במהלך עונתו השנייה נפצע ונזקק לניתוח בכתפו שהשבית אותו מ-5 בינואר 2017 עד לסיום העונה.
קריירה ב-NBA > ממפיס גריזליס

בפברואר 2020 הועבר יחד עם דיון וייטרס לממפיס גריזליס, כחלק מטרייד משולש עם מינסוטה טימברוולבס. ביולי 2020 נפצע בירך, ונאלץ להחמיץ את כל המשך עונת 2019/2020.
קריירה ב-NBA > לוס אנג'לס קליפרס

באוגוסט 2021 חתם על חוזה בלוס אנג'לס קליפרס.
נבחרת ארצות הברית הצעירה

מ-2012 הוא חבר בנבחרות ארצות הברית הצעירות. הוא זכה עם ארצות הברית באליפות העולם עד גיל 17 שהתקיימה ב-2012 בליטא. הוא רשם בטורניר ממוצע של 9.9 נקודות ו-8.8 ריבאונדים למשחק (רביעי באליפות). באליפות העולם עד גיל 19 שהתקיימה בפראג זכה עם ארצות הברית במדליית הזהב, הוא רשם באליפות ממוצע של 9.8 נקודות ו-6 ריבאונדים למשחק. באליפות האמריקות בכדורסל עד גיל 18 ב-2014 שימש כקפטן במשותף עם סטנלי ג'ונסון וטיוס ג'ונס, וזכה עם ארצות הברית במדליית הזהב. הוא רשם באליפות 12.4 נקודות בממוצע למשחק. במשחק הגמר מול קנדה הוביל את הקבוצה עם 20 נקודות ו-10 ריבאונדים.
סטטיסטיקות קריירה > בעונה הסדירה ב-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | מיאמי | 78 | 8 | 28.6 | 0.422 | 0.276 | 0.684 | 5.2 | 1.5 | 0.9 | 0.3 | 6.4 |
| 2016/2017 | מיאמי | 18 | 15 | 34.7 | 0.356 | 0.200 | 0.617 | 5.2 | 3.7 | 1.4 | 0.3 | 10.9 |
| 2017/2018 | מיאמי | 68 | 25 | 24.7 | 0.424 | 0.380 | 0.635 | 5.4 | 2.2 | 0.8 | 0.5 | 7.8 |
| 2018/2019 | מיאמי | 66 | 52 | 29.7 | 0.433 | 0.375 | 0.628 | 5.4 | 4.3 | 1.1 | 0.3 | 12.6 |
| 2019/2020 | מיאמי | 11 | 5 | 32.0 | 0.388 | 0.222 | 0.667 | 6.6 | 4.0 | 0.6 | 0.5 | 11.3 |
| 2020/2021 | ממפיס | 26 | 1 | 19.5 | 0.352 | 0.185 | 0.571 | 4.5 | 1.9 | 0.6 | 0.5 | 6.8 |
| 2021/2022 | קליפרס | 37 | 1 | 12.9 | 0.447 | 0.172 | 0.610 | 3.6 | 1.4 | 0.6 | 0.5 | 4.2 |
| 2021/2022 | פורטלנד | 11 | 10 | 26.8 | 0.405 | 0.270 | 0.560 | 6.3 | 2.9 | 1.3 | 0.6 | 10.7 |
| 2022/2023 | פורטלנד | 29 | 11 | 26.8 | 0.409 | 0.311 | 0.714 | 5.0 | 3.4 | 1.0 | 0.4 | 6.8 |
| קריירה |  | 344 | 128 | 25.9 | 0.412 | 0.315 | 0.638 | 5.1 | 2.6 | 0.9 | 0.4 | 8.2 |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | מיאמי | 13 | 2 | 25.4 | 0.432 | 0.278 | 0.700 | 4.8 | 0.6 | 0.6 | 0.3 | 6.9 |
| 2017/2018 | מיאמי | 5 | 0 | 25.0 | 0.357 | 0.368 | 0.706 | 6.6 | 2.6 | 0.8 | 0.8 | 9.8 |
| 2020/2021 | ממפיס | 1 | 0 | 3.0 | 0.000 | 0.000 | 0.000 | 1.0 | 1.0 | 0.0 | 0.0 | 0.0 |
| קריירה |  | 19 | 2 | 24.1 | 0.405 | 0.324 | 0.702 | 5.1 | 1.2 | 0.6 | 0.4 | 7.3 |
הערות שוליים

↑  Basketball Phenom Follows in Father’s Footsteps, עיתון תיכון סיינט ג'ון, 21 בנובמבר 2011
↑  How a lifetime of competitive fire molded Justise Winslow into Knicks option, ניו יורק פוסט, 20 ביוני 2015
↑  ממפיס מצרפת את וייטרס, וינסלו וג'נג, באתר הקבוצה, 6 בפברואר 2020
↑  עדכון פציעתו של וינסלו, באתר הגריזליס, 21 ביולי 2020
↑  ג'סטיס וינסלו באתר פיב"א
↑  ג'סטיס וינסלו באתר האליפות
↑  FAU18 - USA Claims 2014 FIBA Americas U18 Championship Gold Medal With 113-79 Victory Over Canada, אתר האליפות
יצחק שני

ערך זה עוסק בצנזור הצבאי הראשי. אם התכוונתם למפיק הסרטים, ראו .
| --- | --- |

תא"ל שני, 1987
 לידה:  7 ביוני 1936
 פטירה:  15 במאי 2023 (בגיל 86) בני דרור, ישראל 
 מדינה:  ישראל 
 השתייכות:   צבא הגנה לישראל
 תקופת הפעילות:  1954–2000 (כ־46 שנים)
 דרגה:    תת-אלוף
 תפקידים בשירות
 הצנזור הצבאי הראשי
 
יצחק שני (7 ביוני 1936 – 15 במאי 2023) היה הצנזור הצבאי הראשי של מדינת ישראל בשנים 1977–2000. השתחרר מצה"ל בדרגת תת-אלוף.
ביוגרפיה

שני התגייס לצה"ל ב-1954, שירת בחטיבת גולני, נלחם במלחמת סיני כמפקד מחלקה בקורס מ"כים ונפצע. בהמשך שירת בתפקידי שלישות ומודיעין. ב-1972 עבר ליחידת הצנזורה הצבאית ומונה לאיש מנהלה במפקדת היחידה, לעוזרו של הצנזור הראשי תת-אלוף אבנר בר-און, ולמפקד בסיס היחידה בתל אביב, בתקופת מלחמת יום הכיפורים. בתחילת 1977 מונה לסגן הצנזור הראשי ובמאי 1977 מונה לתפקיד הצנזור הראשי ב-1977 בהמלצתו של הצנזור הראשי היוצא אבנר בר-און.
אבן דרך משמעותית ראשונה בתקופת כהונתו כצנזור ראשי נרשמה בשנת 1984, כשהוציא בצעד חריג צו סגירה לעיתון "חדשות" למשך ארבעה ימים לאחר שהעיתון פרסם ידיעה על הקמת ועדה לחקירת פרשת קו 300 מבלי שהגישה לצנזורה מוקדמת ומבלי שקיבל את אישור הצנזור.
ב-1988, בעקבות החלטתו לאסור על פרסום כתבה המכילה קטעים העוסקים בביקורות על אודות תפקודו של ראש "המוסד" ועיתוי החלפתו במקומון "העיר", עתרו עורך "העיר" מאיר שניצר והעיתונאי אלוף בן לבג"ץ. בעתירה, הידועה כבג"ץ שניצר, עמד לראשונה לביקורת שיפוטית היקף סמכותו של הצנזור הצבאי הראשי. בפסיקת השופטים נקבע הכלל לפיו אין הצנזור הצבאי הראשי מוסמך לפסול ידיעה, אלא אם כן נראה, אובייקטיבית, כי יש בפרסום משום ודאות קרובה לפגיעה ממשית בביטחון המדינה, שלום הציבור או הסדר הציבורי. השופטים קבעו כי החלטתו של תא"ל שני, לפסול את הכתבה של "העיר" אינה עומדת במבחן זה.
אירועים בולטים נוספים בתקופת כהונתו של שני כצנזור ראשי בהם הוא נדרש לאזן בין הצורך בשמירה על ביטחון המדינה לבין ערכי חופש הביטוי, עיתונות חופשית ו"זכות הציבור לדעת" היו מבצע משה, אסון צאלים ב' ואירוע החטיפה ופעולת החילוץ הכושלת של החייל נחשון וקסמן.
בשנת 2000 הוחלף שני ברחל דולב והשתחרר מצה"ל. נפטר ב-15 במאי 2023, והובא למנוחות בבית העלמין האזרחי "מנוחת עולם" בנתניה.
ביאורים

↑  מימין לשמאל: תא"ל יצחק שני – הצנזור הראשי, איתן הבר – יועץ התקשורת של שר הביטחון יצחק רבין, תא"ל אפרים לפיד – דובר צה"ל, אבי פזנר – יועץ התקשורת לראש הממשלה יצחק שמיר, וישראל פלג – מנהל לשכת העיתונות הממשלתית. צילום: דובר צה"ל.
מפגש בכירי התקשורת הממלכתית ינואר 1987.
יוניברסל מיוזיק יפן

| --- | --- |

 נתונים כלליים
 תקופת הפעילות:  20 באפריל 1990 – הווה (34 שנים) 
 חברת אם:  יוניברסל מיוזיק גרופ 
 מיקום המטה:  שיבויה 
 ענפי תעשייה:  התעשייה הפונוגרפית 
 מוצרים עיקריים:  מוזיקה 
  
 www.universal-music.co.jp
 
יוניברסל מיוזיק LLC (ביפנית: ユニバーサル ミュージック合同会社), המכונה לעיתים קרובות רק יוניברסל מיוזיק יפן או UMJ היא חברת בת יפנית של יוניברסל מיוזיק גרופ שנוסדה ב-1990. זוהי חברת הבת הגדולה ביותר של חברה זרה ביפן בתחום הפצת מוזיקה. החברה אחראית לשיווק והפצה ביפן של גרסאות יפניות שיצאו תחת יוניברסל.
בשנת 2021, המנכ"ל והנשיא של יוניברסל יפן, נאושי פוג'יקורה, נכלל ברשימת השחקנים העוצמתיים הבינלאומיים של בילבורד.
חברות תקליטים נוכחיות

| --- | --- |
 פולידור רקורדס  UJ  זן מיוזיק  יוניברסל ג'אז  יוניברסל סיגמא  לייטהאוס מיוזיק  יוניברסל די (אנ')  EMI רקורדס  יוניברסל אינטרנשיונל:  יוניברסל גיר  וירג'ין מיוזיק  USM יפן  אוגוסטה רקורדס  יוניברסל קלאסיקס (אנ')  UM & Brands  דאף ג'אם רקורדינג  מרקורי טוקיו
ראו גם

רשימות של חברות תקליטים (אנ')
אמני יוניברסל מיוזיק יפן (אנ')
זה כל הקסם

| --- | --- |

 סינגל בביצוע נימרוד לב, אורלי פרל
 מתוך האלבום אין חלום אחר
 יצא לאור:  1998 
 סוגה:  בלדה 
 שפה:  עברית 
 אורך:  4:59 דק'
 כתיבה:  נימרוד לב 
 לחן:  נימרוד לב 
 
זה כל הקסם הוא פזמון שכתב והלחין נימרוד לב ושר בדואט עם אורלי פרל. השיר יצא לאור ב-20 בדצמבר 1998 ונבחר כ"שיר השנה" בספטמבר 1999.
רקע

השיר נכלל באלבום הבכורה של לב "אין חלום אחר" ויצא כסינגל הרביעי מתוכו. תחילה נכתב השיר בלשון זכר, אך בעצתו של חמי רודנר שהפיק את האלבום ועיבד עם לב את השיר, צורפה אורלי פרל לשיר. לב ופרל היו בני זוג, ובתקופת שהוקלט השיר כבר היו פרודים. לדברי לב הוא כתב והלחין את השיר במשך חמש דקות, בעת שישב על המדרגות בחצר ביתו.
השיר זכה להצלחה רבה והזניק את הקריירה של לב. במצעד הפזמונים העברי השנתי של רשת ג' לשנת התשנ"ט (1999) נבחר השיר כשיר השנה. לב גם זכה בשנה זו בתואר "תגלית השנה". כמו כן זכה השיר בתואר שיר השנה במצעד הפזמונים העברי של גלי צה"ל לאותה השנה. זהו מקרה חריג של שנה בה שיר השנה זהה בשני המצעדים המרכזיים של המדינה.
השיר קטף את פרסי שיר השנה, קליפ השנה, דואט השנה והביצוע הקולי של השנה בטקס "נוצת הזהב" של אקו"ם לשנת 1999. כמו כן זכה בפרס שיר השנה בטקס פרסי תמוז של תעשיית המוזיקה הישראלית.
האלבום "אין חלום אחר" הגיע למכירות של אלבום פלטינה.
גרסות כיסוי

בעונה הרביעית בסדרה אלישע, בפרק 73, השיר בוצע על ידי יובל סמו ומלי לוי.
דניאל סולומון ודנה עדיני ביצעו גרסת כיסוי לשיר ב"מצעד הדואטים הגדולים של ישראל" של אקו 99FM בשיתוף עם וואלה!. השיר הגיע למקום החמישי במצעד זה.
הערות שוליים

↑  שגיא בן נון, מלך לב אדום, באתר nrg‏, 1 בדצמבר 2012
↑  דניאל סלומון ודנה עדיני – זה כל הקסם – מצעד הדואטים הגדולים של ישראל, נבדק ב-2021-08-04
דנה פאולה

| --- | --- |
פאולה בשנת 2018
פאולה בשנת 2018
 לידה:  23 ביוני 1995 (בת 29) מקסיקו מקסיקו סיטי, מקסיקו
 שם לידה:  דנה פאולה ריברה מונגייה
 מוקד פעילות:  מקסיקו
 תקופת הפעילות:  מ-1999
 עיסוק:  זמרת • שחקנית • דוגמנית • מעצבת אופנה
 סוגה:  טין פופ • פופ • אלקטרופופ בלדה לטינית • פופ לטיני
 שפה מועדפת:  ספרדית, אנגלית 
 כלי נגינה:  גיטרה • פסנתר
 חברת תקליטים:  יוניברסל מיוזיק גרופ
 dannadanna.com
 פרופיל ב-IMDb
 חתימה:  
 
דנה פאולה ריברה מונגייה (בספרדית: Danna Paola Rivera Munguia; נולדה ב-23 ביוני 1995) היא שחקנית, זמרת, מעצבת אופנה ודוגמנית מקסיקנית.
ביוגרפיה

הוריה התגרשו כשהייתה בת 7. בגיל צעיר נכנסה לתחום הבידור בזכות אחותה הגדולה, ואניה ריברה מונגויה, שהייתה שחקנית.
תפקידה הראשון היה ב"רחוב סומסום" בגיל 4, שם שיחקה לצד ואניה אחותה, ולא היה לה טקסט. התפקיד שפרסם אותה היה דמותה של מריה בלן, בסדרה "מריה בלן", כאשר הייתה בת 6. באותה שנה אף הוציאה את אלבום הסולו הראשון שלה. בעודה בת 7 פתחה פאולה מועדון לילדים שעד היום נמצא בבעלותה, בשם "העולם הקסום של דנה פאולה".
תפקידה הבולט היה בסדרה "אמי - הילדה עם הילקוט הכחול", בה כיכבה בתפקיד הראשי, בעודה בת תשע. היא נודעה בעקבות תפקידיה במספר סדרות טלוויזיה וטלנובלות נוספות בשפה הספרדית. היא גם הופיעה כדוגמנית בקטלוג אופנת ילדים מקסיקני.
פאולה הוציאה מספר תקליטורי שירה. היא מופיעה עם שיריה ברחבי מקסיקו ובאמריקה כולה. פאולה שרה בפני האפיפיור בעת ביקורו במקסיקו.
פאולה הנחתה את טקס פרסי ניקלודיאון במקסיקו, ואף הייתה מועמדת בכמה מהשנים. בנוסף, היא משתתפת מדי שנה באירוע ההתרמה הגדול בטלטון שבמקסיקו, בו תורמים לילדים עניים וחולים.
בחודש ינואר 2014 חתמה פאולה על חוזה לסרט "להציל את שרה קרוז", סרטה הראשון בשפה האנגלית בהוליווד, אולם הסרט לא יצא לפועל.
בשנת 2018 החלה לגלם את לו בסדרת הדרמה והפשע הספרדית "אליטה", שיצאה באוקטובר 2018 ברשת נטפליקס. בספטמבר 2019 חזרה עם תפקידה לעונה השנייה.
בשנת 2019 פורסם אלבומה החמישי SIE7E, ובאותה שנה הצטרפה לצוות השופטים בתוכנית המציאות המוזיקלית "האקדמיה", שעונתה ה-12 במספר עלתה לשידור בנובמבר 2019. בשנת 2020, הוציאה את הלהיט הלטיני "Sodio".
סרטים וסדרות בהן השתתפה

"היום" (1998) סדרת טלוויזיה, בתפקיד מארחת (2003).
"קרן של אור" (2000) (מיני-סדרה) סדרת טלוויזיה, בתפקיד לופיטה לרמה.
"משפחת פלוצ'ה" (2001) תוכנית אירוח קומית, שיחקה בתפקיד מריה בלן (2003) ובתפקיד עצמה (2007).
"מריה בלן" (2001) סדרת טלוויזיה, בתפקיד מריה בלן גרסייה מרין.
"לחיי הילדים" (2002) סדרת טלוויזיה, בתפקיד אסטרז'ה.
"אמי - הילדה עם הילקוט הכחול" (2004) סדרת טלוויזיה בתפקיד אמי גראנדוס.
"פאבלו ואנדראה" (2005) סדרת טלוויזיה, בתפקיד אנדראה סאבדרה.
"כנגד כל הסיכויים" (2005) סדרת טלוויזיה, בתפקיד נטליה ריוס סולר הילדה.
"קצת קצת קרציות" (2003) סדרת טלוויזיה, בתפקיד אנני.
"בנות כמוך" (2007) סדרת טלוויזיה, בתפקיד פאולה.
"אויבת יקרה" (2008) סדרת טלוויזיה, בתפקיד בטינה אגיירה אוגרטה.
"הורד" (2008) - סדרת טלוויזיה, בתפקיד סאמנטה.
"Arrancame la Vida" - סרט קולנוע, דרמה (שנת 2008).
"העז לחלום" - סדרת טלוויזיה, הגרסה המקסיקנית של "פטיטו", בתפקיד פטיטו (2009–2010).
"מי זה מי?" Quien Es Quien - טלנובלת קומית מבית טלמונדו, בה שיחקה יחד עם אאוחניו סיז'ר וקימברלי דוס ראמוס בתפקיד פלומה.
אישה רעה - La Doña ‏(2017-2016, הופעת אורח ב-2020) - טלנובלה מבית טלמונדו, גרסה חדשה לטלנובלה דונה ברברה - בתפקיד מוניקה הרננדס.
"הדבר הכי פשוט הוא לסבך את הכל" (2018) - סרט קומדיה-רומנטית, בתפקיד הראשי רנטה.
אליטה - סדרה בנטפליקס, בתפקיד לוקרסיה "לו" מונטסינוס-היידריך (2018–2020), בתו של איש עסקים מקסיקני עשיר שחי בספרד.
מחזות זמר והצגות בהן השתתפה

אמי - הילדה עם הילקוט הכחול בהופעה (2004), בתפקיד אמי גראנדוס
פאבלו ואנדראה (2005) בתפקיד אנדראה סאבדרה
חג מולד קסום (2003) בתפקיד עצמה
העולם המופלא של דנה פאולה (2005) בתפקיד עצמה
אניטה היתומה (2003) בתפקיד אניטה
רג'ינה (2004) בתפקיד רג'ינה הילדה
העז לחלום בהופעה (2009) בתפקיד פטיטו
מרשעת (2013-2014) בתפקיד אלפבה
דיסקוגרפיה > אלבומי אולפן

2001: Mi Globo Azul
2004: Oceano
2005: Chiquita Pero Picosa
2012: Danna Paola
2020: Sie7e +
2021: K.O.
2024: Childstar
דיסקוגרפיה > מיני-אלבומים

2007: Danna Paola
2019: Sie7e
הופעות > סיבובי הופעות

2004: En busca del tesoro, la historia continúa
2004: El mundo mágico de Danna Paola
2005: Chiquita pero picosa
2005: Navidad mágica
2009–2010: Atrévete a soñar, el show
2010: Caramelo Tour
2012: A Special Night with Demi Lovato - מופע חימום של דמי לובאטו במקסיקו
2013–2014: Tour Ruleta
2014-2015: Tour Agüita
2019–2020: Mala Fama Tour
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של MTV אירופה | 10 בנובמבר 2024 | אמן צפון אמריקה הלטינית הטוב ביותר | מועמדות |  |
הערות שוליים

↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| דנה פאולה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Mi Globo Azul • Oceano • Chiquita Pero Picosa • Danna Paola • Sie7e + • K.O. |  |
| מיני-אלבומים | Danna Paola • Sie7e |  |
| סיבובי הופעות | Tour Ruleta • Mala Fama Tour |  |
| טלוויזיה וקולנוע | "אמי – הילדה עם הילקוט הכחול" • "פאבלו ואנדראה" • "אישה רעה" • "אליטה" |  |
| דנה פאולה – סינגלים |
| --- | --- | --- |
| Danna Paola | "Ruleta" • "Todo Fue Un Show" • "No Es Cierto" • "Agüita" |  |
| Sie7e | "So Good" • "Final Feliz" • "Mala Fama" |  |
| Sie7e + | "Oye Pablo" • "Polo A Tierra" • "Sodio" |  |
| K.O. | "Contigo" • "Sola" • "TQ Y YA" • "No Bailes Sola" • "Me, Myself" • "Friend de Semana" • "Calla Tú" • "Amor Ordinario" |  |
| סינגלים אחרים | "Yo Soy Tu Amigo Fiel" • "¿Dónde Estabas Tú?" • "Subtítulos" • "Know Me Too Wel" • "Nada" • "Santería" • "Don't Go" • "Vuelve, Vuelve" • "Ladrones" • "Idiota" • "Mía" • "Kaprichosa" • "Si Tú Vuelas (Hadal Ahbek) [Alok Remix]" • "A Un Beso" • "Rescue Me" • "Cachito" • "Sólo Quédate en Silencio" • "XT4S1S" • "A Kind of Magic" • "De Mí Enamórate" • "Mexico" •  "Know Me Too Well" • "1Trago" • "TQUM" • "Sugar Mami" • "Tenemos Que Hablar" |  |
| --- | --- |
בקרת זהויות :  ISNI: 0000 0000 4495 3955  LCCN: no2004022458  MusicBrainz: 3ad91c4e-ef5a-4d7c-99e7-21a8b0c9379d  VIAF: 76022414   WorldCat (עם VIAF): 76022414
סקובי דו!

ערך זה עוסק בסרט משנת 2020. אם התכוונתם לסרט משנת 2002, ראו .
| --- | --- |
כרזת הסרט בעברית
כרזת הסרט בעברית
 מבוסס על:  "סקובי דו" מאת ג'ו רובי וקן ספירס
 בימוי:  טוני סרוון 
 הופק בידי:  כריס קולומבוס פאם קוטס אליסון אבטה ריצ'רד סקל צ'ארלס רובן
 תסריט:  קלי פרמון קרייג מאט ליברמן
 עריכה:  ראיין פולסי 
 מדבבים:  זאק אפרון אמנדה סייפריד ג'ינה רודריגז ויל פורטה פרנק ווקר טרייסי מורגן קן ג'יונג קירסי קלמונס מארק וולברג ג'ייסון אייזקס
 מדבבים בעברית:  צביקה פורמן ערן מור סער בדישי הדר שחף-מעיין ספיר דרמון צחי כהן גיא זיידמן עדי ארד אוהד שחר גדי לוי דייוויד זיסקינד גיא גולדברג רותם אייזנר מאיה מיטלפונקט ניר גורלי
 מוזיקה:  Junkie XL 
 מדינה:  ארצות הברית 
 חברת הפקה:  Warner Animation Group Atlas Entertainment 1492 Pictures
 חברה מפיצה:  אולפני האחים וורנר
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 15 במאי 2020 (וידאו על פי דרישה) ישראל 9 בדצמבר 2020 (וידאו על פי דרישה ב-iTunes, הפצה לזמן מוגבל) ישראל 31 במאי 2021 (הפצה רשמית)
 משך הקרנה:  94 דק' 
 שפת הסרט:  אנגלית 
 סוגה:  סרט הרפתקאות סרט לכל המשפחה
 תקציב:  90,000,000 דולר אמריקאי
 סרט הבא:  Scoob! Holiday Haunt 
 www.scoob.movie
 דף הסרט ב־IMDb
 
סקובי דו! (באנגלית: !Scoob) הוא סרט הנפשה ממוחשבת אמריקאי מסוגת קומדיה בלשית. הוא מבוסס על הזיכיון המצליח "סקובי דו". הסרט מבוים על ידי הבמאי טוני סרוון עם תסריט מאת התסריטאית קלי פרמון קרייג. הסרט היה אמור לעלות לאקרנים ב-15 במאי 2020, אולם עקב מגפת הקורונה יציאת הסרט לאקרנים בוטלה; לעומת זאת, הסרט יצא ישירות לשירותי VOD דיגיטליים. בישראל, הסרט הופץ בשירותי ה-VOD ואף עלה רשמית לאקרנים ב-31 במאי 2021.
הסרט מהווה אתחול לכל סרטי הלייב אקשן שיצאו לדמותו של סקובי דו בתוך היקום של האנה-ברברה.
תקציר העלילה

חברי "מסתורין בע"מ" - פרדי, דפני, ולמה, שאגי וסקובי דו - נאלצים לשתף פעולה עם גיבורים אחרים מהיקום של האנה-ברברה על מנת להציל את העולם מהנבל דיק דאסטרדלי ומתוכניותיו המרושעות.
צוות המדבבים

פרנק ווקר / צביקה פורמן - סקובי דו
זאק אפרון / סער בדישי - פרד ג'ונס
פירס גאגנון / רותם אייזנר - פרדי ג'ונס הצעיר
אמנדה סייפריד / הדר שחף-מעיין - דפני בלייק
מקנה גרייס - דפני בלייק הצעירה
ג'ינה רודריגז / ספיר דרמון - ולמה דינקלי
אריאנה גרינבלט - ולמה דינקלי הצעירה
ויל פורטה / ערן מור - שאגי רוג'רס
איאן ארמיטאג' / גיא גולדברג - שאגי רוג'רס הצעיר
טרייס מורגן / גדי לוי - קפטן איש-מערה
קן ג'יונג / גיא זיידמן - דינו-מאט כלב
קירסי קלמונס / עדי ארד - די די סייקס
מארק וולברג / צחי כהן - פלקון הכחול
ג'ייסון אייזקס / אוהד שחר - דיק דאסטרדלי
הפקה > פיתוח

ב-17 ביוני 2014, אולפני האחים וורנר הודיעו שהם יאתחלו את סדרת הסרטים של סקובי דו עם התסריטאי רנדל גרין שיכתוב סרט חדש. ב-17 באוגוסט 2015, הבמאי טוני סרוון נשכר למלאכת הבימוי של הסרט, שיהיה סרט אנימציה עם תסריט מאת מאט ליברמן, הפקתם של צ'ארלס רובן וריצ'רד סקל שיפיקו את הסרט יחד עם המפיקה אליסון אבטה ואילו דן פובנמייר יהיה מעורב בצוות ההפקה וישמש כמנהל הקריאייטיב.
בשנת 2016, במהלך כנס ה-"CinemaCon", נודע שהשם הרשמי של הסרט יהיה "S.C.O.O.B", ויתאר את סקובי דו ו"מסתורין בע"מ" כסוכנים של ארגון גדול יותר. הסרט נועד לבנות את היקום הקולנועי של האנה-ברברה.
בספטמבר 2016, דווח שדקס שפרד יביים את הסרט יחד עם סרוון, ובמקביל יכתוב את התסריט יחד עם ליברמן.
הפקה > ליהוק

במרץ 2019 השחקנים פרנק ווקר, ויל פורטה, ג'ינה רודריגז וטרייסי מורגן חתמו על חוזה לדיבוב קולותיהם של סקובי דו, שאגי, ולמה וקפטן איש-מערה, בהתאמה. בנוסף, שפרד הוסר מהפרויקט והוא הוחלף על ידי התסריטאית קלי פריימון קרייג. מאוחר יותר באותו חודש, זאק אפרון ואמנדה סייפריד הצטרפו לוהקו לדיבוב קולותיהם של פרד ודפני. מת'יו לילארד וגריי דליזל, המדבבים המקוריים של שאגי ודפני, בהתאמה, היו מזועזעים מכך שאולפני האחים וורנר החליטו ללהק מחדש את תפקידיהם וטענו כי לא נודע להם על החלטה זו. באפריל 2019, קן ג'יונג וקירסי קלמונס הצטרפו לשחקנים וידבבו את דינו-מאט כלב הפלא ואת די די סייקס. במאי 2019, מארק וולברג וג'ייסון אייזקס הצטרפו לשחקנים וידבבו את פלקון הכחול ואת דיק דאסטארדלי.
הפצה

הסרט יצא לשירותי VOD דיגיטליים בארצות הברית ב-15 במאי 2020, תחת הפצתם של אולפני האחים וורנר. במקור, הסרט היה אמור לעלות לאקרנים ב-21 בספטמבר 2018. עליית הסרט לאקרנים בוטלה עקב מגפת הקורונה.
בישראל, הסרט הופץ לזמן מוגבל בחנות האייטונס בגרסה מדובבת ומתורגמת. בעקבות היציאה מהסגר השלישי, וחזרת פעילות בתי הקולנוע המתוכננת, הסרט עלה לאקרנים ב-31 במאי 2021.
הערות שוליים

1 2  Kroll, Justin (October 15, 2018). "'Tom and Jerry,' 'Scooby-Doo' Movies Land Top Talent at Warner Animation Group (EXCLUSIVE)". Variety.
1 2  Will Forte, Gina Rodriguez and Tracy Morgan to Star in Animated Scooby-Doo Movie (Exclusive)
↑  Fleming, Jr, Mike (June 17, 2014). "Warner Bros Ready To Reboot 'Scooby-Doo'". Deadline. Retrieved August 18, 2015.
↑  Kit, Borys (August 17, 2015). "New 'Scooby-Doo' Movie in the Works from Warner Animation". hollywoodreporter.com. Retrieved August 19, 2015.
↑  "Warner Bros CinemaCon 2016 Presentation -ComingSoon.net". ComingSoon.net. April 13, 2016. Retrieved April 13, 2016.
↑  Franich, Darren (April 12, 2016). "Scooby-Doo reboot could lead to a Hanna-Barbera Cinematic Universe". Entertainment Weekly's EW.com. Retrieved April 13, 2016.
1 2  Kroll, Justin (September 9, 2016). "Dax Shepard to Co-Direct 'Scooby-Doo' Animated Film With Tony Cervone". Variety. Retrieved September 10, 2016.
↑  Warner Bros.’ Animated Scooby-Doo Finds Its Fred & Daphne In Zac Efron & Amanda Seyfried
↑  ‘Scooby-Doo’ Reboot: Shaggy Actor Matthew Lillard Wasn’t Told He Was Being Replaced. Comicbook.com, Retrieved March 26, 2019
↑  DeLisle-Griffin, Grey (March 2, 2019). "Truly heartbreaking. I feel like they should have used celebs in the supporting cast but kept the original gang. People want to hear the voices they grew up with. At least they kept Frankie. #ScoobyDooMovie". Twitter. Retrieved March 26, 2019.
↑  Ken Jeong & Kiersey Clemons Toon Up For Warner Bros.’ ‘Scoob’
↑  Mark Wahlberg & Jason Isaacs Board Warner Bros.’ ‘Scoob’
↑  McNary, Dave (May 3, 2017). "Scooby-Doo Animated Movie Moves Back Two Years to 2020". Variety. Retrieved May 3, 2017.
אנדרה בראט

| --- | --- |

 לידה:  24 באפריל 1907 נג'קאטה, הונגריה 
 פטירה:  17 במרץ 1976 (בגיל 68) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 בן או בת זוג:  Klára Bihari 
 
אנדרה בראט (בהונגרית: Barát Endre; נג'קאטה, 24 באפריל 1907 – בודפשט, 17 במרץ 1976) היה סופר, עיתונאי יהודי-הונגרי. שמותיו הבדויים הספרותיים היו: André L'Amie, Endre Baráth, A Friend, Andrew Friend, B. Friend, BE Friend, E. Friend, BE Friends.
קורות חיים

בתום בחינות הבגרות אנדרה בראט סיים קורסים בכלכלה. הקריירה שלו החלה בתחילת שנות ה-30 ושיריו פורסמו בכתב העת ז'ידו יבה. הוא היה גם לקטור, עורך ועובד ובשנות ה-50 של המאה ה-20 היה גם עובד כפיים מזדמן. הוא התחיל כמשורר, אבל למעשה הפך לסופר ולעורך לאורך כל הדרך.
משנת 1938, היה עובד המערכת של "העיתון הטרי" (Friss Újság), יומון, ופרסם בעיתון זה את הרומנים והשירים שלו. הוא שרד את השואה ולאחר השחרור הסובייטי שאחריו בא הכיבוש הסובייטי, עבד כעורך בעיתונים שבועיים ויומיים שונים. משנת 1945 ב"חירות" (Szabadság), משנת 1950 עד 1951 ב"צבא העם" (Néphadsereg) בתקופה 1957 עד 1959 בטיקר (Tükör) ומ-1959 במשך עשור ב"ארץ-עולם" (Ország-Világ). הוא היה עמית בכיר ופרסם בקביעות גם ב"האומה ההונגרית" (Magyar Nemzet).